
O Volapükaflens Valöpo! 


Mödikans no sevons, das Datuval äbinom fanäban in kased Rastatt de 
yulul jü tobul yela 1875. Äbinom kultan katulik, ed ün tim et tat Deutänik no 
äbinon flen katulima. Sekü atos, el Johann Martin Schleyer päfänäböpom dü 
muls fol kodü tadun oka sonemik visü tat. 


Ün muls fol at älautom psamis vel medü latin e Deutänapük. Cifal 
anu etradutom psamis sonemik at de latin ela Schleyer ini Volapük, 
Linglänapük e Sperantapük.. Äsä ba sevol osi, söl Bishop binom latinitidan 
äsi Cifal Volapükanefa — ekö kikodo esludob ad dabükön poedotis vel at in 


gased obsik love muls vel. In fospik oma, Cifal kleilükom obes desini voboda 
okik, 


Tünu ebejäfob tradutodis ini Volapük, isi reidedis. Anu vilob beyifön 
telspikoti medü Volapük. Tn tef at, dins tel binons veütiks, sevabo: vödastok 
aldelik e pron klilik vödas pegeböl. Liedo suvo no dabinon pöt gönik ad 
spikön Volapüki ko flens votik püka. Too kanobs blümükön obis ad atos. 
Telspikot kösömikum binon ad sükön: ,,Lio stadol-li? Elifadol-li vigafini 
juitabik? Stom, übinon-li gudik?” Medü süks at kil, kanobs primön telspikoti 
brefik. Kleiliko mutobs sevön ad gespikön. Säk balid binon nen fikul: sik 
telid flagon töbi mödikum, bi obinos gudik, e plütik, if kanobs bepenön 
vigafini obsik. Säk kilid, üs sük balid, binon fasilik. Pos tim ömik ovedobs 
skilidikums. Fomilobsös, das ebo anu ekolkömols obi in zif. Spikobsös 
kobo: 

Deli gudik, o flen oba, lio stadol-li? (Stadol gudiko, ed ol-li?) 

Gudiko, danöl Elifadol-li vigafini јанаык? (Zadelo/sudelo-li?) 

E stom, äbinon-li gudik? (koldik, vamik, reinöfik . . .) 


Prim gudikl Poso obetikobs tikamagotis nulik in tef at. 


Valikosi Gudikün Oles ed Olikanes 
selom Ха 





јәп-итезитәз)Кәтвррил 

SE ZANOD NESEVADIK YUROPA 
DELS TELDEG IN BYELORUSAN) 
fa hiel Robert Pontnau) 


Ün hitüp yela 2002 avabob me tood lü lan Yuropik vemo 
misevğdik : Byelorusön, kel nüsumon milmetis kvadik 200.000 zänodü 
Yurop. 





Binon lan labü lödans te 10.000.000, kels lifons su plen ti 
nenfinik fota- e feilalanadas ko laks mödik sümedü Lietuvan, Latviyan e 
Lestiyön niliks. 


Pö miedatoladabür amutob fulükön fometis mödik, cifo tefü tood 
oba, ed aperob timi mu luniki us, ab miedabür Lietuvanik ya 
ikösömükon obi ad atos. Toladabür no ölogodon leigo stabik äs su 
flan Latviyönik, e ko nited alülogob domis Byelorusanik balid. Mutob fe 
sagön, das, ta spet obik, alogodons gudikumo ka pö feilalanads 
Lietuvanik, igo doms vielik blövik e kliniks. ld öküpadob otosi in zif 
Braslau. Süts abinons kvalieta saidik, e ko spid tefadik апмоб zeili 
oba, sevabo: zifili Dokjici. Vego logoy taibis gretik, kels nunons nemis 
kobanefis feilanik. 


Lanad leduton lü tat, ba kodü atos Byelorusöni nomiko kusadoy 
demü kobadim. Nilü fremül gretik labü sümbols: ,fög e fodül,” stanon 
magot divirgala | Jenöfo, val daionon nekludodi bolita lana. 


In zifil provinik lif no binon so nefredik. In selidöps dabinon val 
peneodöl, ab remafag no binon gretik. Мезед5 suamons zönedo 
yurodis tum a mul in cifazif, e lasikons boso in provins; suams binons 
te luldil leigodü Yurop vesüdik, ab no ai. 


Nenvob no dabinon in zifil et, labü lödans za 8.000. Vob cifik 
binadon me feilid e nimibrid. 1 dabinon bevoböp ad miligikonlet. 
Dabinons selidöps privatik mödik ösi maket. 


Tü vig alik jenon maketadel ko lemöd remotas. Remans 
kömons se vilags nilik. Doms pahitons medü boad, kel bundanon, e 
kel fradon nemödo. Ün hitüp seadoy fo doms; mens sevons odis e 
yufons odis. Ti valöpo stukoy garadis u vaböpis boadikis. 

Konstatob, das nesuvo liloy Byelorusünapüki, ab ai plu liloy 
Rusönapüki. Liloy oni suviküno lä baldikans e vilagans, ab suvo spikoy 
Rusünapüki ko zifans. 





In vesüdins literat Byelorusinik no valemo pasevon, ba pläamü 
lautots hiela Vasil Bykov. Gasedem pubon ai plu in КизапараК, too suvo 
logoy i gasedis in Byelorusänapük. In bukiselidöps buks Rusänapükik 
dareigons, ye dabinons i tiäds mödik fa lautans nepesevöl in foginän medü 
Byelorusönapük pedabüköls. 


Anu vüloy suvikumo julis Rusänik pro cils, kiöp müto larnons 
Byelorusönapüki as püki balid. Nited gretik dö literat Byelorusinik dabinon 
18 yunans, (Jinos obe, das Byelorusünapük fövon pianiko vegi Loxitinapüka 
lömüna obik, do stad Byelorusinapüka binon gudikum). 


Byelorusinapük öbinon jü yel 1696 pük calöfik dükäna gretik 
Lietuväna (kela lödanef mu äbinädon me Byelorusinans). Kanoy fasiliko 
remön fotokopiedi kronigas letata veütik at, kel аперибоп bü yels teltum, e kel 
binon ti nepesevöl lä obs; püki vönik pluuneplu pasuemon fa studans püka 
lofüdik slavik. 


Вуејогизап i binon län fa komip ela Napoleon peböladöl: us äjenon 
gegolid biedik se Кизап, cifo lovegol lunik de Berezina nilü zif provinik : 
Borisov. Logoy us mebamali milites bofik pededietöli. 


Cifazif: Minsk labon lödanis za telbalionis. Volakomip telid 
adistukon oni ti lölöfiko, ab de retods zifa, no logoy keinotis bumavik gretik. 
Zönodazif len flumed: Svisloch binon cifo ma stül Stalinik, ab i logoy haratis 
nuladik, legadis plitik in harat vönik nemü: Troickoe Predmestie, ma disins 
nenulik pestuköl, kiöp binon lakil asi mebamal, kel pededietoy soldates 
pedeidöl in Lafganistin. Us jenons mateds. Kanoy dido loatön toodi ad 
pafotografön fo mebamal at. 


Dakosğd petelon dü yels lul lätik, kel binon nentütik, ed igo jenons 
buons dakosäda. In selidöps e makets tuvoy väli gudik canas. As Polin, e 
sümedü Lukrayän niliks, no tuvoy lemaketis licina vesüdänik zü zif. 


(Finoti täva at kanols reidön su pads gaseda okömöl) 

BLUF TIMA 
(fa hiel Frank Roger) 


,Söl : Stephenson blümom ad kolkömön oli anu. Sökolös obi, 
begöl 2isekretan alüodükof ome smilili calöfik. 


Hiel Oliver löddom ed ösökom fipuli ini bür ela Stephenson. 
Abinos nekredovikl Sekü агап sunadik isludom ad kömön isio tü del 
bü rajan oka, e no te idasumoy osi; no igo ikoedoy stebedön omi plu 
ka minuts ömik. Abinon-li bümal gönik? El Stephenson älüikom lü 
om ed övüdom omi ad seadön. 


„Deli gudik,” aprimom. „Nem oba binon Oliver Wells. Vilob 
benüpenön nemi obik ad komön pö dugälaprogram pro tävans stimiälik 
da tim, keli lofon kompenät olik. Rajan obik äbinon jenöfo odel, ab 
esludob ad kömön büo. Spelob, das atos no etöpos oli.” 





Fümiko no!” ägespikom el Stephenson. „Taädo. Äsä ba sevol 
osi, dabinons bespikäbs mödik ad komön pö dugälaprogram obsik tefü 
töv da tim, e välobs te studanis pötikün. Bespikabs mutons blöfön, 
das dalabons blegali, timasieni flegovik, 851 taleni ad befafön timimufis, 
kels ozesüdon tav somik. O flen obikl Bluf balid ola ebinon mu 
benosekikl Bi ekömol isio tü del bü düt perafanöl, eblöfol obe, das 
binol pösod, keli sukobs. Benovipob olil 


El Oliver öbinom kotenikün. Atos 8Ы̇по6 nekredovik. 
Tikamagot oma ad konfidön senali oka ibinon legudik. 


,Benöl Fredob vemo ad lilön atosi,” äsagom. 

„Step sököl binon bluf cifik,” afövom el Stephenson. 
,Gudöl Ven mutob-li komön pö on?” ösükom ledesiriko. 
,Adelo,” agespikom el Stephenson takediko. 


,Adelo-li?“ adönuom el Oliver kofudiküno. 

,Sil Adelo. Cedol-li, das okanol kömön adelo? 

El Oliver ölemufükom kapi oka. Senal oma ösadon. 
Ы El Stephenson ästäänükom ome namis oka. ,Pidob osi levemo. 
Äsä esagob ole, te bespikäbs gudikün plöpons. Emisekol, ab steif ola 
äbinon vo gudikum ka ut pluamanumanas. Dalabol täleni, ab no nog 
taleni saidik. Mutol jäfikön nogna tefü timasien, äsi timilüäl olik. Fäti 
labik ole, o söl Wells!” 

„Danob oli, o söl Stephenson.” 

El Oliver älüvom büri ed ägegolom lomio däsperiko. 


„Maleditö!” ätikom. „Disini oba udunob-la gudikumo if ikömob- 
la büikumo. Ba pö naed okömöl . . . u ba pö naed epasetiköl-li? 


OR Oh ән Oh Oh He Oh Oh He Me 
VOBOD KINA -LI? 


Ekö konot dö mens fol nemü : Valikan, Seiman, Ek e Nek. 


Abinon vobod veütik ad dunön, e Valikan afümon, das Seiman 
ödunon oni. 


Ek ökanon dunön oni, ab fenöfo Nek idunon oni. 
Seiman özunon dö atos, bi äbinon vobod Valikana. 


Valikan öcedon, das Ek аКапоп dunön oni, ab Nek adasevon, 
das Valikan no idunon oni. 


Sek abinon, das Valikan ablamon Seimani, ven Nek ädunon 
utosi, kelosi Ek ükanon dunönl 


(Konot at pubon su kluinasörvütül, keli fimatan oba öremof seimna) 

KLEILÜKAM REIDANES FA CIFAL TEFÜ PSAMS SONEMIK ELA 
SCHLEYER 





O Volapükaflensi 


,Kikodo dunob-li atosi? Balugiko bi kredob, das atos plitosöv eli 
Schleyer. Nemu jonos logoti neplu pasevöl dö utos, keli adunom, pro an, kel 
nitedülom dö volf pükas bevünetik valemo, e dö Volapük patiko. 


Yinos, das Johann Martin Schleyer (1831 - 1912) adunom valikosi, kel, 
cedü om, zesüdos. Ekö kikodo pafanöböpom in kased Rastatt (yulul - tobul 
yela 1875). Ekö kikodo adatikom рик: balid bevünetik vidüpo pespiköli ün 
yel 1879. Ekö kikodo slop pro Volapük asmalikon. Ün yel 1875 nam 
nenkesenilik tata ataon ta om, tü tumyelafin slopans ömik id ataoms ta om. 


Tradut ini Volapük binon plödatimöfik, patiko me Volapük at, keli 
dokan Arie de Jong bosilo ivotükom ün yel 1933. Tradut ini Sperantapük 
binon i plödatimöf gretikum, bi datikam e geiläd äjenons pos datikam e geilad 
Volapüka, ab fümob, das Schleyer vipomöv, das jenavans sevedons rivi oma. 


Bi binob Cifal velid, senob, das sötob stimön eli Schleyer atmodo. E 
dasevoy vobami mödayelik ela Reinhard Haupenthal tefü konsef e sevad 
vidikum Volapüka, i dasevoy, das om adabükom kopiedi dabükota telid yela 
1891 (balid yela 1876 iperikon) in dabüköp oka, nemü : „Iltis.” 


Ritmut, e Deutänapükik e latinik, jinon pluuneplu yambik: ba seiman 
ovipom votükön vödemi prosadik oba ini poed sümik. 


Brian R. Bishop 


I. De libertate 1. Dölelib 
Hei, nescit, quid libertas sit, * He! no sevom utan utosi, kelos binon 
Qui luxit numquam in carcere. lelib, / kel neai glumon in fanäböp. 
Relictus ab amicis hic, * Is palüvöl dub flens, 
Hîc moerens, solus sedeo. is liedob, soelik seadob. 
Sed quid prodest moestitia? -- * Ab kisi fruton lied? - 


Est densa mentis nebula. binon fog densitik tikäla. 


Piscatur hac in nebula * 


Cor — animae adversarius. 


Facessite hinc, o nebula * 
Piscator ater animae! -- 


Ad Te recurrit cor meum, * 
Ad Te, dulcis Paraclite! 


Solans solum, Paraclite! * 
ubique praesens Spiritus! 


Tibi sit, dulcisl gloria * 


Et nunc et in perpetuuml . 


Amen. 


VII:71:2008 


Lad pöskaron is in lefog, 
taan lana. 


Bitolös isio, o fog, 
Paskaran blagik lanal - 


Lü ol lad oba gerönon, 
lü ol Saludalanal sofik. 


Trodol soelani, o Saludalanal, 
valöpo komöl Lanal. 


Ad ol molik binonös glor, 
nu e valüpol 


So binosös. 


ok ok k k kot 5. k k k k 


KIKODO PÜK VALEMIK NEUDIK ZESÜDON 
(fa hiel Arie de Jong) 


Säk, va pük valemik paneodon, is no nedon pabespikön. 
Kosäd bevünetik gianagretik, ted bevünetik, tefs bolitik bevünetik vero 
zesüdükons dalabi püka valemik. Neod at ädabinon ya de tims 
vönädikün e päfölon jünu dub geb pluuneplu valemik bala pükas lifik. 
Ün nutim sevädiko plä latin, Fransänapük e Linglänapük pagebons as 
volapüks. Geb at bala u mödikna pükas lifik pasenälon ebo fa lödans 
reigänas votik, (kelas püks i paspikons fa balionats reigäbas) as 
pödiopladam okas it ed as privilegam länas ut, kelas püks pagebons as 
volapüks. Pato nü netiliseved netas difik glofon aiplu, senöl at dodon 
aiplu ad givülön bali pükas lifik stadi privilegik volapüka. Lä atos nog 
dod binon, das pük lifik alik binon fikuliko lirnovik. Löns mödik, kelis 
pük alik labon, kodons, das neodoy studi yelas mödik, büä kanoy 
spikön e penön kuratiko püki et. 





Dods at ebo paleyilons fasiliko dub volapük mekavik. Pük 
somik kanon pastukön somo, das binon fasiliko larnovik. Dub atos dod 
gretik moikon, sevabo: töbid gretik e tim lunik, kelis neodoy ad larnön 
bali pükas dabinöl. 


DIV REGA SALOMON (8) 





üo el Curtis efledülom güni ol 
lo kanom savön te 











